عەبدولڕەحمان حاجی ئەحمەدی
عەبدولڕەحمان حاجی ئەحمەدی (لەدایکبووی ١٩٤١ لە مەھاباد - ) ھەروەھا ناسراو بە حاجی ئەحمەدی سەرکردەیەکی کوردە. ئەو سکرتێری پارتی ژیانی ئازادی کوردستان بوو، پارتێک کە لە دژی کۆماری ئیسلامیی ئێران بۆ کونفیدرالیزمی دیمۆکراتیک و ھەرێمێکی خۆبەڕێوەبەر لە ڕۆژھەڵاتی کوردستان شەڕ دەکات. دەگوترێت کە ئەو بە شارۆمەندی ئەڵمانی لە شاری کۆلن، سەرکردایەتی پژاکی لەسەر ئەستۆیە.

ئەو لە ھاوینی ٢٠٠٧دا سەردانی واشینگتنی کرد، گەرچی حکوومەتی ویلایەتە یەکگرتووەکان گوتی لەگەڵ ھیچ دەسەڵاتدارێکی ئەو وڵاتە کۆبوونەوەی نەبووە.

لە ئازاری ٢٠١٠، حاجی ئەحمەدی لە شوێنی نیشتەجێبوونی لە ئەڵمانیا لەلایەن ھێزەکانی ئەڵمانییەوە دەستبەسەر کرا، بەڵام لەدوای ماوەیەکی کورت ئازاد کرا. حکوومەتی ئەڵمانیا ھیچ زانیارییەکی لەبارەی دەستبەسەرکردن یان ئازادکردنی بڵاو نەکردەوە. پێش ئازادکردنی، حکوومەتی ئێران لە ئەڵمانیای ویستبوو کە حاجی ئەحمەدی ڕادەستی ئێران بکات، بەڵام ئەڵمانیا بەھۆی ئەوەی کە حاجی ئەحمەدی شارۆمەندی ئەڵمانیایە ئەو داواکارییەی ڕەتکردەوە.

سەرچاوەکان 

لەدایکبووانی ١٩٤١
زیندووان
خەڵکی مەھاباد
کوردەکانی ڕۆژھەڵاتی کوردستان
پارتی ژیانی ئازادی کوردستان
سیاسییەکانی پارتی ژیانی ئازادی کوردستان
ناسیۆنالیستە کوردەکان
ئەڵمانییەکانی بە ڕەچەڵەک کورد
پەنابەرە ئێرانییەکان لە ئەڵمانیا